cyanic-selkie/wikianc huggingface dataset:
American Dreamz
Sammendrag
Terror-organisasjonen hans ser nå en mulighet: Omer får beskjed om å komme seg til finalen, og drepe USAs president i et selvmordsangrep. Han lykkes med å komme til finalen, og skal sette sammen en bombe etter å ha kommet seg gjennom sikkerhetskontrollen. Små eksplosiver er forkledd som tyggegummi, men Omer ombestemmer seg og legger igjen bomben i en søppel-kurv på et toalett. Sally Kendoo er den andre finalisten. Tidligere dumpet hun kjæresten William. Dette drev William til å melde seg inn i militæret, sendt til Irak-krigen, ble skadd og deretter sendt tilbake til USA. I forbindelse med TV-programmet og etter insistering fra hennes agent, Chet Krogl (spilt av Seth Meyers), må Sally late som hun fremdeles elsker William.
Bifobi
Bifobi er bevisst eller ubevisst hat eller avsky mot biseksualitet og mot bifile mennesker som en sosial gruppe eller som individer. Det kan ta form av fornektelse at bifili er en ekte seksuell orientering, eller av negative stereotyper om mennesker som er bifile (slik som troen på at de er promiskuøse eller uærlige). Andre former for bifobi inkluderer usynliggjøring og fjerning av biseksualitet i politiske og juridiske sammenhenger.
American Dreamz
Sammendrag
William foreslår å gifte seg med Sally, noe hun avviser. Men hennes agent Chet ønsker å øke hennes popularitet og sannsynlighet for å vinne showet ved at William frir til henne under selve finalen. Men William blir vitne til at Sally har sex med dommer Martin Tweed, og han blir rasende. William kaster forlovelsesringen, og ser bomben som Omer kastet tidligere. William kommer deretter ut på scenen, og truer med å detonere den. Alle evakuerer, men William begynner å synge. Mot slutten av sangen detonerer han bomben, og dreper både seg selv og Martin Tweed. Filmen viser deretter mennesker som bruker mobiltelefonene sine for å stemme frem en vinner. Det avsløres etterhvert at William ble kåret til vinner av American Dreamz.
Filmen avslutter med en epilog som forteller hva de involverte driver med etter at TV-programmet var ferdig. Omer ble en suksessfull stjerne i hans eget Broadway-show, der han fremførte en scene fra den kjente musikalen Grease. Presidenten utnevner sin kone til hans nye stabssjef. Og Sally Kendoo blir valgt som den nye programlederen til neste sesong av American Dreamz.
Bifobi
Innen LHBT-miljøet er det også flere bifile som føler seg utstøtt av andre skeive: Noen begrunner dette med at de hevder at andre skeive mener bifile mennesker er en mindreverdig del av LHBT-miljøet; at de blir lett sammenlignet med negative stereotyper; og at de ellers får mindre støtte fra LHBT-organisasjoner og helsetjenester. Anne Shanen ved Marie Claire formidler at forskning har vist at bifile personer er marginaliserte i LHBT-miljøet, og fra heterofile. Over halvdelen av bifile personer har opplevd bifobe vitser og kommentarer fra andre medmennesker, og nesten halvparten av bifile personer har opplevd bifobe holdninger fra helsetjenestepersoner.
Vihula kommune
Vihula  er en tidligere landkommune (vald) i Lääne-Viru fylke i det nordøstlige Estland, og lå ved Finskebukta helt nordvest i fylket, dvs litt øst for hovedstadsområdet Tallinn. Langs kysten har kommunen tre store havbuklter, fra vest Eru laht, Käsmu laht og Koolimäe laht. Kommunen har cirka 1 980 innbyggere og et areal på om lag 364 km². Den var fylkets tredje største kommune i areal, men tynt befolket med befolkningen spredt på hele 53 landsbyer. Folketallet var klart fallende. Kommunens administrasjonssenter lå i Võsu, som hadde 30% av kommunens befolkning.
Store deler av kommunen er en del av Lahemaa nasjonalpark.
Historie
Landsbyen Palmse vokste fram rundt godset til familien von Pahlen (1676–1919). På 1800-tallet var godset her Estlands største med 10.000 ha utmark og mer enn 900 livegne bønder. Alexander von der Pahlen drev spritdestillasjon, produksjon av murstein, og oppdrett av storfe. Han anla også jernbanen mellom Tallinn og St. Petersburg. Idag ligger godset i Lahemaa nasjonalpark, og er blant landets best bevarte bygninger.
Fiskerlandsbyen Käsmu vest i Võsubukta var fra 1796 eid av den tyske adelsfamilien Von Dellingshausen, og Nikolai von Dellingshausen etablerte et større landsted, kapell og trekirke her i 1840. Käsmu har en dyp havn og på 1800-tallet utviklet stedet seg til å bli en ledende skipsfartsby for nordkysten av Estland. Her ble det bygget havgående skip og det ble etablert en sjømannsskole. På 1930-tallet var 62 av de 100 hjemmene i Käsmu eid av skipskapteiner. En av dem var Ahto Valter, den første estlender som seilte jorden rundt.
Senere på 1800-tallet vokste det fram en strandturisme langs kysten, og mange landskapsmalere samlet seg i Vihula for å male kystlandskapet. I årene 1919-32 opplevde kommunen et oppsving da privat brennevinsproduksjon (ulovlig) forsynte finske konsumenter med alkohol i den finske forbudstiden. Vest i kommunen ligger kystlandsbyene Altja og Müstjõe, sistnevnte hvor maleren Richard Uutmaa (1905–1977) ble født og arbeidet mye med landsby- og landskapsmaleri. Han malte også fra kystlandsbyen Eisma litt lengre øst i kommunen. Maleren Voldemar Eller (1906–2004) malte lyse strandlandskap fra Käsmu.
Luteicenus
Luteicenus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, nokså brede, svarte trebukker, dekkvingene er gule med svarte flekker eller svarte med et gult tverrbånd. Antennene er tynne og noe lengre enn kroppen. Pronotum er bredt tønneformet, dekkvingene jevnbrede. Beina er lange og tynne.
Levevis
Larvene lever i død ved, mest av løvtrær.
Utbredelse
Artene er kjent fra Vietnam og det sørlige Kina (Guangxi).
Target Intelligence Committee
Target Intelligence Committee (TICOM) var et amerikansk-britisk prosjekt etablert under andre verdenskrig for å finne og ta hånd om tyske etterretningsressurser, spesielt innenfor kryptografi. TICOM ble iverksatt fra 1944 ved Bletchley Park og seks team av britiske og amerikanske spesialister ble sendt med de allierte styrkene som erobret Vest-Europa.
TICOM ble primært støttet fra de amerikanske kryptografiorganisasjonene og hadde støtte fra høyeste hold. Flere team ble sendt i felt rett bak kamphandlinger.
I april 1945 fant et team fra TICOM russiske koder og krypteringsutstyr i et tysk etterretningssenter. TICOM ble formelt oppløst i november 1945, men britiske og amerikanske eksperter fortsatte å benytte materialet i årevis.
Ibiza-affæren
Samtalen mellom Strache og kvinnen dreide seg blant annet om skjulte valgkampdonasjoner til FPÖ, overtakelse av avisen Kronen Zeitung, og mulighetene til å endre redaksjonen til fordel for FPÖ. De snakket om en mulig endring av det østerrikske mediesystemet i retning av ønskene til Ungarns statsminiser Viktor Orbán og mulighetene for å få partidonasjoner uten å involvere Rechnungshof, Østerrikes riksrevisjon. Alt dette skulle skje mot mulige gjenytelser fra FPÖ i form av statlige oppdrag, dersom partiet vant valget i 2017.
Strache og Gudenas måtte trekke seg fra sine politiske verv som følge av skandalen i 2019. Etter en kort overgangsregjering, ble regjeringen Brigitte Bierlein utnevnt i juni 2019, i påvente av et nytt valg til Nasjonalrådet høsten 2019.
Saken ble offentliggjort av Der Spiegel og Süddeutsche Zeitung 17. mai 2019. Strache ble i 2021 dømt til 15 måneders betinget fengsel for korrupsjon.
HÅG
HÅG er en norsk produsent av kontorstoler som ble etablert i 1943. Siden 1970-årene har de satset på design og ergonomi. Blant andre har Peter Opsvik og Svein Gusrud designet stoler for HÅG.
Paul Rudolf von Bilguer
Paul Rudolf von Bilguer (1815–1840) var en tysk sjakkspiller.
Liv og virke
Bilguers far var militær, og etter påtrykk fra familien slo sønnen motstrebende inn på en militær karrierevei, til tross for at hovedinteressene var matematikk, sjakk og litteratur. På grunn av tuberkulose måtte han slutte tjenesten allerede i 1839. Sommeren 1840 ble han nesten helt blind, og få måneder senere døde han av lungesykdommen, bare 25 år gammel.
Bilguer hadde ry for å være en utmerket sjakkspiller, noe de bevarte sjakkpartiene bekrefter. Han var kjent for sine evner som blindsjakkspiller, spesiell oppsikt vakte en simultanoppvisning 19. mars 1840, da han vant to blindsjakkpartier, men tapte et brettparti. Disse prestasjonene ble klart overtruffet av Paul Morphy og Louis Paulsen to tiår seinere.
Selv om Bilguer var en dyktig sjakkspiller ligger hans sjakkhistoriske betydning på teoriområdet. I 1839 publiserte han en innflytelsesrik monografi om sjakkåpninger under tittelen Das Zweispringerspiel im Nachzuge, om åpningen som på norsk kalles prøyssisk forsvar. I boka var variantene oppført tabellarisk og påført omhyggelige kommentarer. Med utgangspunkt i dette oppsettet planla Bilguer en mer omfattende håndbok, men han døde før han rakk å virkeliggjøre ideen. Den nye framstillingsmetoden var revolusjonerende, og da den første utgaven av Handbuch des Schachspiels kom ut tre år etter Bilguers død, ble han kreditert som forfatter. Denne posthume æresbevisningen ble videreført i de seinere, grundig omarbeidede opplagene, helt inn på 1900-tallet. Bilguers venn fra «sjustjerna», Tassilo von Heydebrand und der Lasa, var den reelle hovedforfatter og redaktør av førsteutgaven.
Acácio
Acácio Cordeiro Barreto (født 20. januar 1959), kjent som Acácio, er en brasiliansk tidligere fotballspiller som spilte målvakt.
Acácio markerte seg som målvakt hos. I 1988 stod han 879 minutter i mål for Vasco uten å slippe inn mål.
Han var del av s tropp til tre mesterskap. I 1989 var han en periode landslagstrener Sebastião Lazaronis førstevalg, men mistet plassen til Cláudio Taffarel etter å ha sluppet inn fire mål i en kamp mot. Alle landskampene han fikk spille ble spilt i 1989. Han spilte seks offisielle landskamper og én uoffisiell landskamp.
Acácio forlot Vasco da Gama i 1991 til fordel for portugisiske Tirsense, som han i 1991/92-sesongen hjalp rykke opp til Primeira Divisão. Deretter spilte han tre sesonger i Primeira Divisão for, hvorav den siste sesongen endte med nedrykk.
Ajla Del Ponte
Ajla Del Ponte (født 15. juli 1996) er en sveitsisk friidrettsutøver som konkurrerer i sprintløp.
Hun representerte Sveits under Sommer-OL 2016 i Rio de Janeiro, der hun kun deltok i stafettene, uten å vinne medalje.
I 2021 representerte hun Sveits på stafettlaget på 4 × 100 meter under Sommer-OL 2020 arrangert i Tokyo der laget kom på 4. plass i finalen.
Guvernørvalget i Oregon i 1956
Guvernørvalget i Oregon i 1956 fant sted 6. november 1956. Den demokratiske kandidaten delstatsenator Robert D. Holmes beseiret med liten margin den sittende republikanske guvernøren Elmo Smith og ble valgt.
Bakgrunn
Demokratene vant over republikanerne.
Carolikvartalet
Carolikvartalet, tidigere ofte kalt «kvartalet omkring Caroli kirke», er en mindre del av Gamla staden i Malmö. Området avgrenses av Mäster Nilsgatan, Rundelsgatan, Stora Kvarngatan, Norregatan och Östergatan.
Yuliya Rakhmanova
Yuliya Rakhmanova (født 25. oktober 1991) er en kasakhstansk friidrettsutøver som konkurrerer i sprintløp.
Hun representerte Kasakhstan i Sommer-OL 2016 i Rio de Janeiro, der hun kun deltok i stafettene, uten å vinne medalje.
Vinni kommune
Vinni  er en landkommune (vald) i Lääne-Viru fylke i det nordøstlige Estland, og ligger helt øst i fylket. Kommunen har cirka 6 800 innbyggere (2019) og et areal på om lag 1 013 km². Kommunens administrasjonssenter ligger i Pajusti, som har 15% av kommunens befolkning.
Større tettsteder er Vinni med 1 016 innbyggere, etterfulgt av Pajusti med 748 innbyggere, Roela (544 innbyggere), og Tudu (414 innbyggere).
I 2017 ble kommunene Laekvere og Rägavere innlemmet i Vinni kommune.
Pyrrhoskrigen
Pyrrhoskrigen var en krig mellom Pyrrhos av Epirus og den romerske republikk i tidsperioden 280 f.Kr. og 275 f.Kr.. Krigen var en rekke med slag og skiftende politiske allianser blant grekerne (særlig Epirus, Makedonia, og bystatene i Magna Graecia), romerne, de italiske folkene (særlig samnitere og etruskere) og kartagere. Krigen var en viktig forløper til punerkrigene fordi romerne etablerte seg som en stor krigsmakt som til slutt kunne utfordre stormakten i Middelhavet, Kartago.
Pyrrhoskrigen begynte som en mindre konflikt mellom Roma og den greske byen Tarantas (latin: Tarentum) i sørlige Italia over et brudd på en marineavtale som ble utført av en av Romas konsuler. Tarantas hadde imidlertid gitt støtte til den greske herskeren Pyrrhos av Epirus i hans konflikt med byen Korkyra på øya Korfu det joniske hav, og de ba deretter om militær støtte fra Epirus. Pyrrhos æret sine forpliktelser til Tarantas og gikk inn i en kompleks rekke av konflikter som involverte Tarantas og romerne, samniterne, etruskerne, og den greske byen Thurioi (og til sist også andre greske byer i Magna Graecia). Pyrrhos ble også involvert i den interne politiske konflikten på Sicilia, foruten også den sicilianske striden mot å bli dominert av Kartago.
Lingvistisk var Pyrrhoskrigen kilden for uttrykket «pyrrhosseier», et begrep for en seier så kostbar at det var likestilt med et tap. Dets opprinnelse kan bli sett i historikeren Plutarks beskrivelse av rapporten til et seierrik slag:
Vanja Perišić
Vanja Perišić (født 5. juli 1985) er en kroatisk friidrettsutøver.
Hun representerte Kroatia under Sommer-OL 2008 i Beijing, hvor hun ble utslått i den innledende runden på 800 meter.
Ismael (navn)
Etymologi
Ismael er en spansk og nordisk form av Ισμαηλ, den greske formen av det hebraiske navnet Yishma'el (יִשְׁמָעֵאל), dannet av yishma, «høre», og el, «Gud». Navnet kan tolkes som «Gud vil høre» eller «Gud har hørt».
Ismail, Isma'il og Esmail (arabisk: ) er arabiske former av navnet.
Utbredelse
Navnet Ismael er kjent brukt i den hebraiske Bibelen, som ifølge flerkildehypotesen kan være påbegynt så tidlig som i det 10. århundre f.Kr. Beslektede navn fantes også i flere semittiske oldtidskulturer.
Ismael eller Ismail er i dag vanlige navn blant annet i Nord-Afrika og Midtøsten, i tillegg til i flere spansktalende land.
Bouchardina
Bouchardina er en slekt av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «crayfish». Den inneholder 1 art.
Utbredelsen er endemisk med forekomster i elver og innsjøer i det sørvestre Arkansas.
Taksonomisk plassering
En moderne oppdatering av systematikken gis her med basis i Fetzner et al: (2005).
Sasyksjøen
Sasyksjøen, eller Kunduk-limanen (ukrainsk Сасик, russisk Сасык), ligger i Ukraina og er en gjennomsnittlig 2,5 m dyp liman, en brakkvannslagune med tilgang til Svartehavet. Den er 35 km lang og opptil 11 km bred, og dekker et areal på 210 km².
Etter at det i 1978 ble bygd et dike som skilte lagunen helt fra havet, har Sasyk endret seg til en ferskvannssjø. Den tilføres vann fra elvene Sarata og Kohylnyk, og ved Donau–Sasyk-kanalen fra Donau.
I 1996 ble sjøen erklært til Ramsarområde, og i 1998 til del av et 262 km² stort naturvernområde.
Iris Eliisa Rauskala
Iris Eliisa Rauskala (født 14. mars 1978 i Helsingfors) er en østerriksk samfunnsøkonom og politiker (partiløs). Hun ble 3. juni 2019 utnevnt som Østerrikes minister for utdannelse, vitenskap og forskning, i regjeringen Brigitte Bierlein. Rauskala har finsk far og østerriksk mor. Familien flyttet til Østerrike da Iris Eliisa var fire og et halvt år gammel.
Etter matura studerte hun i Innsbruck, der hun i 2006 tok en doktorgrad i sosial- og samfunnsøkonomi med utmerkelse. Deretter arbeidet hun i næringsdepartementet i Wien og gikk deretter til vitenskapsdepartementet. Etter et arbeidsopphold i Sveits kom hun tilbake til vitenskapsdepartementet som avdelingsleder (Präsidialsektion).
Rauskala hadde i 2014 studieopphold ved INTOSAI Development Initiative (IDI) i Oslo.
Protolitt
Protolitt (fra gresk πρωτο (prōto), «først», og λίθος (líthos), «stein») er et begrep innenfor geologi som beskriver den opprinnelige bergarten før den har gjennomgått en endring via metamorfose, som en metamorf bergart er dannet av.
Et annet ord for protolitt er opphavsbergart.
Marcela Britos
Marcela Britos (født 26. februar 1985) er en uruguayansk friidrettsutøver.
Hun representerte Uruguay under Sommer-OL 2008 i Beijing, hvor hun ble utslått i den innledende runden på 800 meter.
Marians Pahars
Marians Pahars (født 5. august 1976) er en latvisk tidligere fotballspiller. Han er imidlertid mest kjent for tiden han spilte i den engelske klubben Southampton i perioden fra 1999 til 2006. Han har også spilt på det fra 1996 til 2007, og deltok blant annet i den latviske troppen under EM i fotball 2004.
Keshubhai Patel
Keshubhai Patel (født 24. juli 1928 i Visavadar i fyrstestaten Junagadh, død 29. oktober 2020 i Ahmedabad i Gujarat i India) var en indisk politiker. Han var medlem av Bharatiya Janata Party.
Han satt i Indias parlament fra 1977 til 1980 og igjen fra 2002 til 2008. Han var også førsteminister i Gujarat i 1995 og fra 1998 til 2001.
Patel døde 29. oktober 2020 på et sykehus i Ahmedabad av hjerteslag, i en alder av 92 år. Han slet da med ettervirkningene av covid-19, som han ble smittet av i september.
Paracmaeoderoides
Paracmaeoderoides er en slekt av biller som hører til familien praktbiller (Buprestidae).
Levevis
Disse billene lever i ørkenaktige områder. De voksne besøker gjerne blomster for å ete pollen.
Utbredelse
Arten er beskrevet fra Mexico (Baja California).
Mønevannet (Lørenskog)
Mønevannet ligger i Østmarka, like syd for Losby i Lørenskog kommune i Viken. Vannet ligger 170 meter over havet, og har utløp mot nord gjennom Losbyelva. Elver som renner nordover er mer uvanlig omkring Oslofjorden, og etter gammel overtro skulle vann som renner nordover ha foryngende og medisinsk virkning.
Ved vannet er det tilrettelagt en populær badeplass, med fasiliteter som stupebrett, brygge, toaletter, omkledningsrom og grillplass. Det er populært med kanopadling her, og det er tillatt å fiske fra båt når man har kjøpt fiskekort. Mønevannet er også et godt utgangspunkt for lengre kanoturer innover marka.
Astrid Roe
Astrid Roe (født 31. desember 1949) er en norsk forsker. Hun har ledet Enhet for kvantiative utdanningsanalyser (EKVA) ved Universitetet i Oslo.
Hun var tidligere rektor ved Einar Granum Kunstfagskole i perioden 1993-1996. Siden 1998 har Roe arbeidet med lesedelen i PISAundersøkelsene, og har forsket på lesevaner og lesekompetanse til norske elever særlig studert norske elevers lesekompetanse og lesevaner. Hennes studier har resultert i boken «Lesedidaktikk – etter den første leseopplæringen», som kom ut i 2008.
Roe har bakgrunn som lærer og skoleleder i både grunnskole og i videregående skole. Roe debuterte som forfatter med norskboka «Muntlig norsk» i 1999. Senere har hun også medforfattet på bøkene som presenterer resultatene fra PISAundersøkelsene, «Rett spor eller ville veier?» fra 2004, «Tid for tunge løft» fra 2007,.
Goljak
Goljak (serbisk: Гољак; albansk: Gollaku) er et fjellområde på grensen mellom det østlige Kosovo og Serbia. Høyeste punkt er fjellet Velja Glava på 1,181 moh.
Viru-Nigula kommune
Viru-Nigula  er en landkommune (vald) i Lääne-Viru fylke i det nordøstlige Estland, og ligger ved Finskebukta helt nordøst i fylket. Kommunen har 5 782 innbyggere (2019) og et areal på 312 km². Kommunens administrasjonssenter ligger i Kunda.
I 2017 ble bykommunen Kunda og landkommunen Aseri innlemmet i Viru-Nigula.
Kotagiri
Kotagiri er en liten landsby i Nilgiris-distrikrtet i Tamil Nadu. Kotagiri Ligger på 1 793 moh og er en av tre populære Hill Station i Nilgiris.
Geografi
Kotagiri ligger på 11,43° N. og 76,88° Ø. Gjennomsnittshøyden der er 1 793 meter.
Regionen er kjent for sin eviggrønne vegetasjon. Det viktigste som dyrkes er eukalyptus og vintergrønne trær som vokser her. Klimaet er også velegnet for frukt og grønnsaker, men mange lokale bønder dyrker nå rosenkål, kål, gulrøtter og sopp blant mange andre vekster.
Kotagiri er også et sted hvor en ofte kan se bøffel og ville bjørner.
Demografi
Etter folketellingen i India 2011 hadde Kotagiri 29 184 innbyggere. Menn utgjorde 49% og kvinner 51%. Lesekyndigheten var 77% hos menn, kvinner 70%. Barn under 6 år: 9%. Badagas-stammen er de opprinnelige i Kotagiri og eier det meste av jorden.
Skoler
Kotagiri kan tilby både fastboende og utenbys elever følgende skoler:
Veiforbindelser
Fra Kotagiri går det vei til Mettupalayam. Veien fortsetter til Ooty. Det er 27 km. fra Kotagiri til Ooty og veien, Nilgiri Ghat Roads er en av fem hovedveier i distriktet. Coonoor ligger 23 km. fra Kotagiri og forbundet med en vei som grener ut fra veien til Ooty.
Baraah Awadallah
Baraah Awadallah (født 21. desember 1991) er en jordansk friidrettsutøver.
Hun representerte Jordan under Sommer-OL 2008 i Beijing, hvor hun ble utslått i den innledende runden på 800 meter.
Thailändska Paviljongen
Thailändska Paviljongen, også kalt King Chulalongkorn Memorial, er en bygning i Utanede i Ragunda kommune i Jämtland, Sverige. Den ble oppført i 1997–1999 til minne om at kong Chulalongkorn av Thailand (1853–1910) besøkte stedet i 1897. Planleggingen og byggingen av paviljongen var et samarbeid mellom Thailand og Sverige. Paviljongen er ikke et religiøst sted, men byggeskikken er påvirket av thailandske templer og tradisjonelle thailandske bygninger.
Historie
I 1897 foretok kong Chulalongkorn av Siam (senere Thailand) en åtte måneder lang utenlandsreise på sin dampyacht HTMS Maha Chakri. I løpet av reisen kom han også til Sverige. Den svensk-norske kongen, Oscar II, hadde invitert ham til å besøke den skandinaviske kunst- og industriutstillingen som ble arrangert i Stockholm for å feire Oscars første 25 år på tronen. Kong Oscar ville også vise ham andre deler av Sverige, og ettersom Chulalongkorn var interessert i den svenske sagbruksindustrien, falt valget på midterste Norrland, med fosser og skogindustri.
Kung Chulalongkorns väg
Etter besøket i Stockholm reiste Chulalongkorn og hans reisefølge, totalt rundt 30 personer, nordover til Härnösand. Der gikk de over i det svenske dampskipet «Strömkarlen» og reiste innover Ångermanälven. Etter overnatting i Sollefteå, dro de videre til Bispgården. Herfra gikk ferden til Utanede med hest og vogn på en landevei. Langs veien var det blomsterdekorasjoner, og folk var kommet langveisfra for å se og hylle de kongelige gjestene. I forbindelse med at Hölleforsens kraftverk ble anlagt rundt 40 år senere, ble denne landeveien opprustet og fikk navn og veiskilt, for å hjelpe lastebilsjåførene å orientere seg. Minnet om kong Chulalongkorn levde fortsatt, og navnet på veien ble «Kung Chulalongkorns väg».
Föreningen Chulalongkorns Minne (FCM)
Sommai Pongrugthai besøkte Utanede og Kung Chulalongkorns väg første gang i 1992, og fikk ideen til ikke bare å arrangere en fest, men å bygge en paviljong der til 100-årsjubileet i 1997; til ære for kong Chulalongkorn og til minne om hans store reise, som blant annet hadde ført ham til det indre av Jämtland.
Måneden etter Pongrugthais besøk i Utanede, hadde Ragunda kommune besøk av en thailandsk dansegruppe, som hadde hørt om veien som var oppkalt etter deres populære konge. De besøkte stedet, Pongrugthai fortalte om sin idé, og de var enige i at det måtte bygges en paviljong der, til minne om kong Chulalongkorn. De holdt en opptreden i Uppsala, og samlet inn SEK 12 000 til den planlagte paviljongen. Interessen økte ganske raskt blant thailendere i Sverige, mange hadde lenge samlet på opplysninger, bilder og materiale knyttet til kongens besøk.
I 1993 ble Föreningen Chulalongkorns Minne (FCM) etablert, og Pongrugthai ble valgt til foreningens leder. FCMs formål var å få bygget en paviljong i Utanede.
Foreningen skaffet midler gjennom innsamlinger og donasjoner både i Sverige og Thailand, og det ble inngått avtaler mellom Ragunda kommune, FCM, den thailandske ambassadøren til Sverige og representanter for Fine Arts Department i Thailand når det gjaldt bevilgninger, bygningsutforming, eierskap og vedlikehold.
I 1994 ble det stiftet en forening med representanter fra Sverige og Thailand, for å videreføre FCMs arbeid frem mot en ferdig paviljong.
Planlegging, utforming og bygging
Flere områder var aktuelle for paviljongen og parken rundt. Buddhistiske munker avgjorde diskusjonen om hvilket av alternativene som skulle velges. Det var viktig at paviljongen ble liggende høyere enn det omkringliggende landskapet, og den burde speile seg i en stor dam. Området som ble valgt, blant annet på grunn av en naturlig dam, var et tidligere leirtak og viste seg å være svært dårlig egnet som byggegrunn, men ettersom munkene hadde bestemt og velsignet området, var avgjørelsen tatt. FCM fikk leie området vederlagsfritt av kraftselskapet Vattenfall som eier det. Grunnen besto av rundt 18 meter sand, silt og leire før man kom ned til fjell. Det ble satt ned rundt 70 betongpeler, og jordmasser ble tilført, så paviljongen ble liggende totalt fire meter over dammens overflate.
Tanken var å innvie paviljongen til 100-årsjubileet 19. juli 1997, men i tillegg til problematiske grunnforhold, oppsto økonomiske uklarheter som forsinket prosjektet. Jubileet ble derfor feiret uten paviljong, med avduking av veiskilt på thai og svensk, og utstilling i et museum som kunne oppføres ganske raskt, ettersom det var et modifisert ferdighus fra en svensk ferdighusfabrikk. Det var også grunnsteinsnedleggelse for paviljongen, men først høsten 1997 kunne selve byggingen starte, og 19. juli 1999, på 102-årsdagen for det kongelige besøket, sto paviljongen helt ferdig.
Thailändska Paviljongen er den eneste utenfor Thailand som har kongelig sanksjon, det vil si at den er erkjent av det thailandske kongehuset som en kongelig paviljong, er prydet med det kongelige emblemet og et kongelig spir. Bygningen er tegnet og konstruert i Thailand, med tanke på at den skulle oppføres i et nordisk klima. Den opprinnelige tanken var at den skulle bygges i svensk tømmer, men denne ideen ble forkastet. Veggene og søylene er støpt i betong. Dette arbeidet ble utført av et svensk firma, mens utsmykningene ble utført av den daværende thailandske kongen Bhumibols egne håndverkere, fraktet med båt til Sverige og ferdigstilt av thailandske arbeidere på stedet. I byggeperioden arbeidet rundt 20 thailandske bygningsarbeidere i Ragunda for å få alt på plass. Utsmykningene er tekket av 24 karat bladgull, og deler av taket er utført i et spesielt komposittmateriale som ble utviklet av Kungliga Tekniska högskolan i Stockholm.
Paviljongen har en gulvflate på 75 m², den innvendige høyden opp til himlingen er sju meter, og hele bygningen, med spir, har en høyde på 26 meter. En steinmur av jämtlandsk kalkstein, der hver stein veier 20 kg, ligger rundt paviljongen. I tillegg til fresker på de innvendige veggene, med motiver blant annet fra Chulalongkorns reise, er paviljongen utsmykket med en legemsstor bronsestatue av kong Chulalongkorn. Med sokkel er statuen totalt rundt tre meter høy. Den er modellert av den thailandske billedhuggeren Thawatchai Srisomphet.
Paviljongområdet
I 2005 ble det oppført en paviljong av thailandsk teak i parken, en gave fra det kongelige skogsdepartementet i Thailand.
Avtalen med thailandske myndigheter er at alle bygg og miljøer i området skal utføres i thailandsk stil, og representanter for begge land må være enige før eventuelle landskapsinngrep eller nybygg settes ut i livet.
I 2004 fikk det svenske kongehuset to asiatiske elefanter i gave fra kong Bhumibol. Gaven ble gitt som et tegn på at han satte pris på minnesmerket over kong Chulalongkorn. Tanken var at de to elefantene, Bua og Sanoi, skulle bo i Utanede, men av praktiske hensyn, og av hensyn til elefantene, ble det bestemt at de isteden skulle bo i Kolmårdens djurpark. I parken ved Thailändska Paviljongen er det satt opp to elefantskulpturer med et oppslag som informerer om de levende elefantene.
Det arrangeres hvert år festligheter inne på området, i juli og på kong Chulalongkorns dødsdag 23. oktober.
Eierskap og utvikling
Den thailandske regjeringen bevilget store beløp både til takdekorasjoner og andre deler av prosjektet. Da den kongelige paviljongen sto helt ferdig i juli 1999, ble den overlevert som en gave til det svenske folket, som et symbol på det nære forholdet mellom de to kongedømmene. Ved en høytidelig seremoni ga Thailands visestatsminister eiendomsretten til Länsstyrelsen i Jämtlands län. Länsstyrelsen skulle velge en myndighet som kunne ta ansvar for drift og vedlikehold, og i 2000 ble eiendomsretten overført til Ragunda kommune.
De første årene var paviljongen et populært reisemål, ikke minst for thailendere i Sverige, men per 2019 var den ikke lenger et turistmål som gir kommunen inntekter. Hvert år må de ut med store beløp til drift og vedlikehold. Etter 20 år var det dessuten nødvendig med større reparasjonsarbeider, blant annet måtte bladgullet på fasaden erstattes. Dette ville koste 2,5 millioner SEK. I mai 2019 ble det avholdt et møte mellom kommunen og den thailandske ambassaden, der problemene ble drøftet. Paviljongen er viktig for Thailand, og partene forsøker å finne løsninger på problemene. Det har også tidligere vært økonomiske problemer, og i 2011 ble det stiftet et fond i Thailand for å forsøke å sikre driften.
Etter at FCM hadde nådd sitt mål om å få bygget en paviljong som et minnesmerke over kong Chulalongkorn og hans besøk i Utanede, var neste prosjekt å anlegge et meditasjonssenter i nærheten, også dette for å hylle kong Chulalongkorn. Senteret ligger seks km unna paviljongområdet, i et 100 år gammelt trehus.
Guvernørvalget i Oregon i 1974
Guvernørvalget i Oregon i 1974 fant sted 5. november 1970. Den demokratiske kandidaten Robert W. Straub beseiret den republikanske kandidaten Victor G. Atiyeh og ble valgt.
Republikansk
Demokratene vant over republikanerne og overtok guvernørstillingen.
Mihaela Neacșu
Hun representerte Romania under Sommer-OL 2008 i Beijing, hvor hun ble utslått i den innledende runden på 800 meter.
16. etappe av Vuelta a España 2018
16. etappe av Vuelta a España 2018 var en tempoetappe fra Santillana del Mar til Torrelavega 11. september 2018.
Madeleine Pape
Madeleine Pape (født 24. februar 1984) er en australsk friidrettsutøver.
Cambarellus
Utbredelsen er nordlig med forekomster i elver og innsjøer i det sørlige USA og i Mexico.
Thorvald Otterstrøm
Thorvald Charles Rose Otterstrøm (født 17. juli 1868, død 16. august 1942) var en dansk-amerikansk komponist.
Han studerte teori hos Bonnesen i København og klaverspill hos Sofie Menter i St. Petersburg. Han virket i en årrekke som klaverlærer i København, men emigrerte den 22. oktober 1892 til Chicago, hvor han skapte seg en stilling som lærer og pianist. Fra hans hånd foreligger en del klaverstykker – 24 preludier, 6 konsertetuder, 24 fugaer - noen sanger og en kvintett. Han har også skrevet musikk om de innfødte og de sorte i USA, samt en fuga over et tema av Edvard Grieg.
Parasambus
Parasambus er en slekt av biller som hører til familien praktbiller (Buprestidae).
Utseende
Nokså små (ca. 4 millimeter), avlange, matt svarte praktbiller, kroppen for en stor del kledt med gråaktige skjell. Hodet er rundet uten fure mellon antennefestene. Pronotum er rundet, bredere enn de smale og jevnbrede dekkvingene.
17. etappe av Vuelta a España 2018
17. etappe av Vuelta a España 2018 gikk fra Getxo til Oiz i Baskerland 12. september 2018.
Michael Woods vant etappen.
Andrea Miklós
Andrea Miklós (født 17. april 1999) er en rumensk friidrettsutøver som konkurrerer i sprintløp.
Hun representerte Romania under Sommer-OL 2016 i Rio de Janeiro, der hun kun deltok i stafettene, uten å vinne medalje.
Paralytisk skalldyrforgiftning
Paralytisk skalldyrforgiftning (PSP) er en form for skjellforgiftning. Symptomer på PSP er en brennende/prikkende følelse rundt munnen, i tunga og i fingrene. Man kan kjenne seg svimmel og i noen tilfeller oppleve muskellammelse og problem med å puste. Skjell som spiser giftige/toksiske alger vil kunne forårsake PSP. Blåskjellvarselet varsler blant annen forekomst av slike giftstoffer.
Årsak
Skjellarter som blåskjell tar til seg næring ved å filtrere vann for planktonalger. Noen av disse algene, for eksempel Alexandrium tamarense, inneholder toksinet Saxitoxin som blir konsentrert i skalldyret.
Symptom og følger
Skjelforgifting kan medføre diaré, kvalme, oppkast, magesmerter, svimmelhet, forvirring og nerveskader. I nokre tilfelle hender muskellaming og pustevanskar som kan vera livstruende.
Symptomene kan komme allerede 30 minutter etter at man har spist giftige skjell/muslinger. Første indikator bruker å være oppkast, kramper og diaré. Stikkinger i halsen, tunga og på leppene kan også finne sted. Deretter følger gjerne koordineringsvansker for kroppen, svake muskler og pustevansker. Som regel trenger man ikke å behandle sykdommen, for symptomene vil forsvinne etter 1-4 dager, men svake muskler kan man vente seg i flere uker.
Ved høye doser saxitoxin vil det som regel føre til nedsatt blodtrykk, hjertekrampe og til slutt hjertestans. Ved 1-10 % av tilfellene kan paralytisk skaldyrforgifting føre til dødsfall, og sjansen for dette er størst hos eldre mennesker og de med nedsatt immunforsvar.
Historie
Man har lenge kjent til skalldyrforgifning, men fant først sammenhengen med alger på 1920-talet.
Incubus (band)
Incubus er en rockegruppe fra California i USA. Gruppa ble dannet i 1991 av vokalist Brandon Boyd, gitarist Mike Einziger, og trommis Jose Pasillas da de gikk på Calabasas High School. Gruppa ble senere utvidet med bassist Alex «Dirk Lance» Katunich og Gavin «DJ Lyfe» Koppell; som senere ble erstattet med bassist Ben Kenney og DJ Kilmore.
Nummer-en singler
Alle singlene under han vært Nr. 1 på US Alternative Songs-lista.
Halldóra Geirharðsdóttir
Halldóra Geirharðsdóttir (født 12. august 1968) er en islandsk skuespiller. I 2018 ble hun nominert til European Film Awards for «beste skuespillerinne» for hennes rolle i Kvinne på krigsstien (islandsk originaltittel: Kona fer í stríð).
Det europeiske føderalistpartiet
Det europeiske føderalistpartiet, forkortet EFP, er et politisk parti som støtter ytterligere og dypere integrasjon av de europeiske land, med en politisk struktur som følger subsidiaritetsprinsippet (en beslutning skal tas så lokalt som mulig men så sentralt som nødvendig for å få effekt). Partiets fremste mål er en desentralisert europeisk føderalstat. Partiet er kritisk til sentralisering av makt i EU.
Partiet ble dannet 6. november 2011 i Paris ved fusjonen av partiene Europe United og det franske Parti fédéraliste. Begge disse bevegelsene ble stiftet av europeiske føderalister, hjemmehørende i en bevegelse for ny europeisk identitet som ble skapt etter andre verdenskrig.
Partiets mål er å fremme europeisk integrasjon og å fremme regional identitet. Det kjemper for å vinne mandater i Europaparlamentet og nasjonale parlamenter i flere europeiske land.
Regional representasjon
Partiet har regionale avdelinger i følgende land:
Partiets organisasjon
Etter det første føderale møtet i det Europeiske Føderalistiske Parti i Paris ble Yves Gernigon (Frankrike) og Pietro De Matteis (italiensk, bosatt Belgia) valgt som partiets første presidenter. Hver president representerer et av de opprinnelige partiene som stiftet EFP. De ble begge valgt for to år.
Visepresident valgt i den første og gjenvalgt ved det andre møtet i Roma er Hélène Feo.
Styret etter valget i Roma så slik ut:
Det europeiske føderalistpartiet i media
Partiet er stadig mer omtalt i europeisk politisk presse. Et utvalg av artkler følger:
Billy Howerdel
Billy Howerdel (født 18. mai 1970 i New Jersey, USA) er grunnleggeren, gitarist, bassist, låtskriver og produsent for bandet A Perfect Circle.
Før han startet A Perfect Circle jobbet han som gitartekniker for The Smashing Pumpkins, Faith No More, Nine Inch Nails, David Bowie, Guns N' Roses, Fishbone pluss en rekke andre band og artister.
Howerdel jobbet som roadie og Pro Tools tekniker for bandet Tool under innspillingen og turneen av albumet Ænema, hvor han da jobbet med vokalist Maynard James Keenan (som Howerdel allerede hadde møtt tilbake i 1992). Det var i denne perioden Howerdel lot Maynard James Keenan få lytte til noen av hans egne låter, som da resulterte i at Keenan tilbød seg å synge på sangene til Howerdel. Det var egentlig en kvinnelig vokalist Howerdel ønsket til sangene sine, men takket etterhvert ja til tilbudet Keenan hadde gitt ham.
I 1999 ble A Perfect Circle dannet av Howerdel og Maynard James Keenan. De startet innspillingen av sitt første album, Mer de Noms, samme år. Howerdel og Keenan spilte inn det meste av materialet til Mer de Noms i en garasje i Los Angeles, det var kun trommer som ble spilt inn i et profesjonelt studio.
Det er år siden A Perfect Circle utga sitt siste album, eMOTIVe, og Keenan har i intervjuer med det franske bladet Rock Hard sagt at: «A Perfect Circle har ikke bare et avbrudd, men er ferdige».
Lund (Namsos)
Lund er ei bygd i Namsos kommune i Trøndelag. Den ligger på sørsida av fjorden Folda, 50 km nord for Namsos.
Fylkesvei 769 kommer sørfra Namsos og Salsnes via Hestøybrua og Sminesbrua over Fjærangen, og går gjennom bygda, med Ferjesambandet Hofles–Geisnes–Lund videre til Hoflesja og Geisnes på nordsida av fjorden. Det er 53 kilometer fra Namsos til ferjeleiet.
Like vest for ferjeleiet ligger Lund kapell. Barneskoleelever fra Lund går på Salsnes oppvekstsenter.
Clifford Bay
Clifford Bay er en bukt i Marlboroughregionen på Sørøya på New Zealand. Den ligger mellom Cloudy Bay i nordvest og Cape Campbell.
Siden 1920-årene ar det vært flere forslag for å flytte havneterminalen og fergeleiet fra Picton til Clifford Bay. Disse planene har aldri blitt utført, først og fremst på grunn av kostnadsnivået. I mai 2011 ble planene gjenopptatt med en blanding av offentlige og private midler. En havneterminal og fergeleie ved Clifford Bay vil redusere seilingstiden fra Wellington på Nordøya over Cooksundet. Det vil også gjøre at høyhastighetsferger kan gå med større fart enn det som er tillatt i det utsatte Marlborough Sounds.
Birmingham Classic
Birmingham Classic er en profesjonell tennisturnering som blir spilt på gress. Den er en del av WTA-touren, og er klassifisert som en WTA Premier-turnering.
Den blir spilt hvert år i Birmingham i England.
Norgesmesterskapet i boksing 1930
Norgesmesterskapet i boksing 1930 ble arrangert i Studentersamfundet i Trondheim 29.–30. mars.
Kongepokalen ble vunnet av Gunnar Johansen.
Provinsen Carolina
Provinsen Carolina var en koloni i britiske Amerika, kontrollert av Lord Proprietors, eierne, en gruppe på åtte engelske adelsmenn, blant annet rikskansleren Edward Hyde, og som ble uformelt ledet av Anthony Ashley-Cooper, 1. jarl av Shaftesbury. Misnøye over styringen av provinsen førte til at en stedsfortredende guvernør ble utnevnt for å administrere den nordlige halvdelen i 1691.
Delingen av en nordlig og sørlig del ble endelig i 1712, men begge kolonien forble på hendene til den samme gruppen av eiere. Et opprør mot eierne brøt ut i 1719 som førte til at det ble utnevnt en kongelig guvernør for Sør-Carolina i 1720. Etter bortimot et tiår hvor den britiske regjeringen forsøkte å kjøpe ut eierne ble både Nord-Carolina og Sør-Carolina kongelige kolonier i 1729.
Taos
Taos er en by i Taos County i nord i delstaten New Mexico i USA, nær Rio Grande og Sangre de Cristo-fjellene. Her bor ca 4700 personer. Taos er administrativt sete (county seat) for Taos County.
Jemma Simpson
Jemma Simpson (født 10. februar 1984) er en britisk friidrettsutøver.
Hun representerte Storbritannia under Sommer-OL 2008 i Beijing, hvor hun ble utslått i den innledende runden på 800 meter.
Are kommune
Are  er en tidligere landkommune (vald) i Pärnu fylke i det sørvestlige Estland, og lå sentralt i fylket nordøst for byen Pärnu. Kommunen hadde cirka 1 350 innbyggere og et areal på om lag 160 km². Folketallet var meget svakt økende. Kommunens administrasjonssenter lå i Are, som hadde 35% av kommunens befolkning.
Det største tettstedet var Are med 436 innbyggere, og det var ellers elleve landsbyer.
Laura Müller
Laura Müller (født 11. desember 1995) er en tysk friidrettsutøver som konkurrerer i sprintløp.
Hun representerte Tyskland under Sommer-OL 2016 i Rio de Janeiro, der hun kun deltok i stafettene, uten å vinne medalje.
Else Barratt-Due
Else Barratt-Due (født 1. juli 1954) er utdannet Cand.philol i teatervitenskap fra Universitetet i Trondheim samt har en Master of Art i teaterregi fra Ohio University.Hun har siden 1991 vært ansaatt i NRK Radioteatret som instruktør, dramaturg og produsent og har hatt ansvaret for barnehørespillene og krim-hørespillene. Hun har instruert en rekke hørespill innen disse sjangrene, samt seriøs dramatikk, som Ibsens «Vildanden», «Fruen fra havet» og «Kjærlighetens komedie». i 2001 startet hun foretaket TELLtheSTORY hvor hun holder kurs i presentasjon, formidling og dramaturgi. i 2011 ga hun ut boken På scenen i ditt eget liv. Hun har skrevet flere artikler til ulike antologier og tidsskrift.
Ko Sukorn
Ko Sukorn eller Ko Sukon eller Mu Ko er en øy i Andaman-Havet i Palian i Satun i Thailand. Ordene sukon og mu betyr 'gris'. Øyen har en befolkning på rundt 3000.
Fredrik Wilhelm Nielsen
Fredrik Wilhelm Nielsen (født 24. april 1870 i Kristiansand, død 25. april 1951 i Stockholm) var en norsk-svensk foretaksleder.
I unge år arbeidet Nielsen etter tilbørlige eksamener innenfor apotekbransjen. Hans interesse for fysikkens og kjemiens problemer, i særdeleshet fotografiske eksperimenter, førte til at han gikk over til fotobransjen. Efter en tid hos J.L. Nerliens fotografiske firma i Kristiania fulgte han i 1902 med dennes bror til Sverige da denne skulle etablere et fotografisk firma der. Nielsen fikk oppdraget med å være foretakets direktør i de første årene. I 1905 ble han svensk statsborger. I 1907 var Nielsen med på å grunnlegge Nordiska Syrgasverken og var administrerende direktør for dette foretaket fram til han ble pensjonert.
Fredrik Wilhelm Nielsen var først gift med Adéle Magelssen (født 1881 i Kristiania). Etter en skilsmisse giftet han seg på nytt med Elsa Johansson (1891–1927) og fikk blant annet datteren Tuss (1927–2016), som var gift med Lennart Hyland.
Han er begravd på Bromma kyrkogård i Stockholm.
Carmo Tavares
Carmo Tavares (født 27. april 1974) er en portugisisk friidrettsutøver.
Hun representerte Portugal under Sommer-OL 2008 i Beijing, hvor hun ble utslått i den innledende runden på 800 meter.
SVs studieforbund
Sosialistisk Venstrepartis Studieforbund (SVSF) er et studieforbund for Sosialistisk Venstreparti og Sosialistisk Ungdom. SVSF har som formål at det skal være mulig for alle som bor i Norge å bli kjent med og lære om sosialistisk politikk i skapende og trygge fellesskap. Organisasjonen skal i sin virksomhet organisere og legge forholdene til rette for folkeopplysning og opplæring i medlemsorganisasjonene, innenfor rammen av Lov om Voksenopplæring. Sosialistisk Venstrepartis Studieforbund setter ifølge egenomtalen «det skapende mennesket» i sentrum ved å legge til rette for:
Väike-Maarja kommune
Väike-Maarja  er en landkommune (vald) i Lääne-Viru fylke i det nordøstlige Estland, og ligger sentralt og sør i fylket. Kommunen har cirka 5 900 innbyggere (2019) og et areal på om lag 683 km². Kommunens administrasjonssenter ligger i Väike-Maarja.
Større tettsteder er Väike-Maarja med 2 014 innbyggere, Simuna med 481 innbyggere, Vao (419 innbyggere) og Kiltsi (255 innb).
Norgesmesterskapet i boksing 1931
Norgesmesterskapet i boksing 1931 ble arrangert i Sportshallen i Oslo 27.–29. mars.
Väike-Maarja kommune
I 2017 ble Rakke kommune innlemmet i Väike-Maarja.
Norgesmesterskapet i boksing 1931
Kongepokalen ble vunnet av Olav Lund.
Väike-Maarja kommune
Blant kjente innbyggere fra kommunen hører forfatteren Eduard Vilde (1865–1933).
Frode Andresen
Frode Andresen (født 9. september 1973 i Rotterdam, Nederland) er en norsk tidligere skiskytter fra Hønefoss. Hans fremste meritter er gull på 4 x 7,5 km stafett fra Vinter-OL 2002 og gull på 10 km sprint fra VM i skiskyting 2000.
Han flyttet til Norge da han var tre og et halvt år gammel.
Idrettskarriere
Han vant junior-NM i sprint i 1991, og var på det norske elitelaget fra 1994 til 2008. Han debuterte i Verdenscupen i skiskyting 1993. Andresens største prestasjon var gullet på sprinten i VM i 2000. Hans siste løp i verdenscupen i skiskyting var sprinten i Hochfilzen 15. desember 2011 hvor han ble nummer 55.
Andresen hadde sin styrke i langrennssporet, og han representerte også Norge i verdenscupen i langrenn. Han debuterte i verdenscupen i langrenn i finske Muonio i november 1998. Han gikk totalt seks individuelle renn i verdenscupen i langrenn, med en 8.-plass fra femmila i Holmenkollen i 2008 som beste resultat.
Gregory Harrison
Gregory Harrison (født 31. mai 1950 på Santa Catalina Island, California) er en amerikansk skuespiller.
Frode Andresen
Idrettskarriere
30. desember 2009 annonserte Arne Myhrvold, leder i Egeberg-komitéen, at Andresen hadde blitt tildelt Egebergs Ærespris sammen med kjelkehockeyspiller og svømmer Helge Bjørnstad.
Gregory Harrison
Han spilte rollen som Chandler i North Shore fra 1987 og som den unge kirurgen George Alonzo Gates i CBS-serien Trapper John fra 1979 til 1985.
Frode Andresen
Idrettskarriere
Andresen kom på 2.-plass i 6. sesong av Mesternes Mester, et reality-program med tidligere idrettsutøvere.
Gregory Harrison
Harrison spilte i 1981 stripperen John Phillips i TV-filmen For Ladies Only. Han parodierte denne rollen under miniserien Fresno i 1986, ved å dukke opp i bar overkropp ved enhver anledning. Harrison var fast skuespiller i den siste sesongen av såpeoperaen Falcon Crest (1989–1990).
Han har hatt gjesteroller i flere TV-serier som One Tree Hill, Touched by an Angel, Judging Amy, Reunion, Joey, Law & Order: Special Victims Unit og Drop Dead Diva. Han spilte hovedrollen i musikalen Chicago og han har også opptrådt som Benjamin Stone i Broadway-gjenoppsetningen av Stephen Sondheims Follies.